Борис Младенов-Young
В младежките години беше модно…

chitanka.info

В младежките години беше модно

да защитиш научна дисертация;

Тъй цяло поколение безплодно

без време се сдоби с хабилитация.

Това бе лесен път за кариера —

освен престиж, в парата бе изгодата.

А аз намирах смисъл в друга сфера —

не се повлякох слепешком по модата.

Аз пишех с взор към бъдни генерации

поезия с обществено звучене.

Тя дълго ще живее и след мене!

А в прах потъналите дисертации —

лъженауки с данни остарели,

не стават днес (пардон!) за… задни цели!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.